Әхәт Мушинский

**Әхәт Мушинский**, Әхәт Хәй (*Габделхәй*) улы Мушинский (*Мөхәммәтшин*),  (*27.5.1951, [[Казан]]*) — язучы, рәссам. Татарстанның атказанган сәнгать эшлеклесе (*[[2002]]*). ССРБ язучылар берлеге әгъзасы (*[[1984]]*). Татар ПЕН-үзәге әгъзасы-башкарма директоры (*[[1995]]*). РФ милли әдәби бүләге лауреаты (*[[2006]]*). Г.Р. Державин бүләге иясе   (*[[2002]]*).
 
## Тәрҗемәи хәле

1951 елның 27 маенда Казанда актерлар гаиләсендә туган. Әтисе Хәй Хафиз улы Мушинский (*[[1908]]-[[1994]]*) — Татар дәүләт академия театры актеры, соңрак һөнәри фокусчы.

Мәктәпнең сигез сыйныфын, Казан энергетика техникумын (*[[1970]]*), Казан дәүләт университетының журналистика бүлеген тәмамлаган (*[[1978]]*). 1970-1972 елларда чик буе гаскәрләрендә хезмәт итә.

## Хезмәт юлы
* 1972-1976 Армиядән кайткач, Казан органик синтез заводында техник-электрик, соңрак завод ВЛКСМ комитеты сәркатибе урынбасары һәм завод газетасында хәбәрче.
* 1976-1982 «Комсомолец Татарии» газетасында әдәби хезмәткәр һәм җаваплы сәркатип.
* 1982-1989, 1992-1994  Татарстан язучылар берлегендә әдәби киңәшче.
* 1989-1992 «Идел» журналының русча басмасы буенча баш мөхәррир урынбасары.
* 1993-2003 «Татарстан» ДТРК сында «Яшел камин янында» (*У зеленого камина*) тапшыруын алып баручы.
* 1994 елдан Татарстан милли китапханәсендә өлкән гыйльми хезмәткәр.
* 1995 елдан «Татар ПЕН-үзәге» башкарма директоры.
* 2006 елдан «Казан әлманахы» (*«[[Казанский альманах]]»*) журналының баш мөхәррире.
1996 елда Мексикада узган бөтендөнья язучылар корылтаенда «Татар ПЕН-үзәге» халыкара ПЕН-клубка кабул ителә.

## Иҗаты
Ә. Мушинский рус телендә яза. Әсәрләренә психологизм, фәлсәфи тирәнлек хас. Аларда Казан һәм республика тарихыннан мәгълүматлар күп.

Чик буе гаскәрләрендә хезмәт иткәндә «*Советский пограничник*» газетасында солдат тормышы турында хәбәрләр бастыра. «Яшә-борылып карама» (*Живи- не оглядывайся*) дигән беренче хикәясе 1979 елда «*Комсомолец Татарии*» газетасында басылып чыга. 1981 елда әлеге газетаның берничә санында әхлак мәсьәләсен күтәргән «Кайту» (*Возвращение*) повесте басыла. Повесть «Башлану» (*Начало*) дигән күмәк җыентыкта (*[[Казан]]: [[Татарстан китап нәшрияты|ТКН]], 1983*) һәм «Казан утлары» журналының 1982 ел 2 нче санында да урнаштырылган.
«Шәех һәм йолдыз санаучы» (*Шейх и звездочёт*) (*[[1991]]*), «Бөкре кеше язмалары» (*Записки горбатого человека*) (*[[2000]]*) романнары авторы.

#### Китаплары

## Бүләкләре, мактаулы исемнәре
* 2002 Татарстанның атказанган сәнгать эшлеклесе.
* 2002 Г.Р. Державин исемендәге әдәби премия (№ 3) — «Бөкре кеше язмалары» (*[[2000]]*) китабы өчен.
* 2006 РФ  «Күңелдәге хыял» милли әдәбият (*балалар өчен*) бүләге — «Әнәс-ананас һәм башкалар» (*[[2004]]*) китабы өчен.

## Гаиләсе

Хатыны — энергетик, улы, кызы бар.

## Искәрмәләр

## Әдәбият
# Совет Татарстаны язучылары (*төзүче-авторлар* Р. Даутов, Н. Нуруллина). Казан: ТКН, 1986.
# *[[Рафаэль Мостафин|Мустафин Р.]]* Испытание на прочность. «''Комсомолец Татарии''», 1984 ел, 16 ноябрь.
# *[[Наис Гамбәр|Гамбәр Н]].* Очканында ни булса...  «*[[Казан утлары]]*», 2001 ел,  № 5.
# *Малышев С.* Обречённая на успех. «Идел», 2000 ел, № 6.

## Сылтамалар

* Ә.Х. Мушинский «''Милләттәшләр''» сайтында
* Рәсемнәрен карарга

## Моны да карагыз

Төркем:Татарстан язучылары
Төркем:Татар язучылары
Төркем:Рус телле язучылар
Төркем:Казан университетын тәмамлаучылар
Төркем:Мөхәррирләр
Төркем:Журналистлар
Төркем:Казан оешмалары җитәкчеләре
Төркем:Татарстанның атказанган сәнгать эшлеклеләре
Төркем:ПЕН-үзәк әгъзалары
Төркем:Державин премиясе лауреатлары